
	1.Заявление 
№ 08-00-11103/29.01.21 г. от Сдружение „Общество за духовни изяви“ – Бургас
	Проект „МУЗИКАЛЕН БУРГАС“
	В рамките на проекта „Музикален Бургас“ – ще бъде подготвен и представен концерт с участието на знакови музикални дейци, като: 
Кирил Дончев – почетен гражданин на Бургас и носител на „Аскеер“ за цялостен принос към театралното изкуство“, 
Ицко Финци – носител на приза „Пазител на ключа от кулата на град Бургас“, 
Антони Дончев – гл. художествен ръководител на оркестъра при БНР,
Георги Дончев и други – членове на Сдружение „Общество за духовни изяви“, което отбелязва 20 г. от създаването си, 85 години от рождението на театралния и филмов композитор Кирил Дончев с богат музикален принос за Бургас и неговата 60 години музикална творческа дейност.
Ще бъде подготвен и юбилеен брой на сп. „Изгрев“, представящо част от културната история на Бургас. Концертът и списанието ще бъдат безплатни.

	2. Заявление 
№ 08-00- 11117/03.02.21г. от Сдружение ЦЕБС „Алеф“
	Проект
 „Танцуваме с Мириам“
	Проектът „Танцуваме с Мириам” съдържа представяне в Бургас на хореографа, танцьора и артиста от Израел – Мириам Енгел, която ще покаже свой моноспектакъл и ще проведе уъркшоп, на който ще преподаде своята уникална танцова техника.
Мириам Енгел е авангарден танцов иноватор, чието изкуство е познати и ценено в целия свят. Новатор е както в идеите си, така и в начините да ги претворява. Една от тях е създаване на танци по истински любовни истории.
Мириам Енгел ще представи пред бургаската публика, при вход свободен, един наистина уникален моноспектакъл – A-Wake, който покорява сцените в Израел, Европа и САЩ. Създаден е в памет на Дора Мушанова. Продължителността му е 70 мин., а музиката е на Моцарт, Монтеверди, Арво Перт, Фабиан Андре и Уилбър Швандт. Гас Кан е автор на текстовете за песни. 
A-Wake е поетичен и предизвикателен монолог за пространствата на времето и тялото. Чрез физическа виртуозност, танц, пеене и актьорска игра, съчетани с удивителни светлинни ефекти, Мириам Енгел лавира между биография и образ и сортиране на лични прозрения. Използвайки елемента на водата като символ на младост, памет и отражения, хореографката създава огледало на душата, търсейки моменти на разговор очи в очи – на внучка с баба, или на една жена със себе си.
Чрез интерпретиране на класически, канонични музикални композиции от всички времена A-Wake се сблъсква с концепцията за безсмъртие, преминавайки между превръщането им в реквием за младостта или празник на тяхната вечност и увековечаване.
Иновативните изразни подходи на Мириам Енгел ще са в основата на уъркшоп, който ще бъде проведен на следващия ден след спектакъла. Той ще бъде достъпен за младежи, пожелали да се докоснат до магията на танцовото изкуство, и участници в различни танцови формации в Бургас. Танцовата работилница на хореографката ще се проведе в рамките на 4 часа в подходяща зала. Чрез директен контакт ще бъде осъществен обмен на идеи и техники, които ще имат своето развитие чрез бъдещи контакти и сътрудничество. Като резултат от уъркшопа ще се реализира специфичен флашмоб, който ще бъде записан и излъчен виртуално. Осъществените чрез него връзки ще могат да бъдат основа за създаване на общ продукт в бъдеще.

	3. Заявление 
№ 08-00-11121/04.02.21 г. от Станимир Кирилов Карагьозов
	Проект
„ 10 години „Талантино“ – Бургас“ 
	По повод честването на 10-годишнината от дейността на „Талантино“ – Бургас, театралната школа планира следните събития:
· Официален концерт-спектакъл „10 години Талантино“ с участието на всички действащи членове на школата;
· Фото-изложба в градска среда, която ще включва кадри от живота на школата – представления, фестивали, репетиции, заснети от бургаски фотографи;
· Издаване на Юбилеен илюстрован албум „10 години Талантино“, включващ над 100 снимки, афишите от всички спектакли, интервюта и статии за дейността на школата.

	4. Заявление 
№ 08-00- 11128/08.02.21 г. от Антоанета Бачурова – управител на „ВИП Медиа филм“ ЕООД
	Проект Документален филм „Последният Дон Кихот“
	Документалният филм „Последният Дон Кихот” се фокусира върху една забележителна личност в културния пейзаж както на самия Бургас, така и в национален мащаб. В лицето на маестро Кирил Дончев съвременниците имат рядък шанс да се докоснат до важна част от нашата театрална, филмова и музикална история. Това е особено важно за специфични изкуства, които си отиват в мига, както е случаят с театъра.
Факт е, че голяма част от паметта за шумни постановки, както и за славните 3 години на театър „Адриана Будевска” (в далечната 57-60-та) е достигнала до нас освен със снимков архив и с живата и до днес, и изпълнявана от самия него музика на Кирил Дончев. „Последният Дон Кихот” е може би последна възможност да бъде създаден филмов документ, чийто главен герой е „ходещата памет” на българското кино и театър: през настоящата 2021 г. композиторът и почетен гражданин на Бургас навършва 85 години, като продължава да работи активно и до момента, което е без прецедент сред творците на тази възраст.
Чудесно съвпадение е, че 2021-ва е юбилейна и за бургаското „Общество за духовни прояви”, чийто активен член е Кирил Дончев. Неоценим е неговият принос за поддържане паметта на Георги Шагунов: 11 безсмъртни произведения на „бащата на музиката в Бургас” начело с Химна на независимостта на България бяха издадени на диск по негова инициатива. И до днес Кирил Дончев е част от всяка музикална, художествена и гражданска проява на Обществото.
Проектът предвижда и участието във филма на ярки съвременни творци, работещи с композитора, като кинорежисьорите Киран Коларов, Ивайло Христов, Дочо Боджаков; актьорът и съавтор в общи музикални проекти Ицко Финци, синовете му – джазмените Антони и Георги Дончеви.
Срещите на героя на филма в Бургас са с Анастас Камиларов, дългогодишен диригент на духовия оркестър и Златина Пантелеева, директор на НУМСИ „П. Владигеров” – места, с които Кирил Дончев е свързан посредством емоционални и любопитни спомени (в приложения проект за сценарий).

	5. Заявление 
№ 08-00- 11138/09.02.21 г. от Величка Колева – секретар НЧ „Любен Каравелов 1940“ Бургас
	Проект
 „Петъчен ГрамOfon – Булевардни пърформанси в сърцето на лятото“ 
	Проектът представя поредица от артистични акции около емблематичната скулптура на художника Руси Стоянов — Грамофона на бул. „Богориди“. Булевардът е архитектурен паметник на културата и най-оживеното градско пространство за разходка, развиващо се успешно в Арт-зона.
В сърцето на лятото, в рамките на три юлски петъка, около Грамофона под формата на пърформанс, ще бъдат реализирани 6 артистични акции. Те ще представят палитра от изкуства в сферата на литература, музика, изобразително изкуство и театър с възможност за участие на публиката. В тях ще се включат 80 участници от бургаските школи по изкуства и утвърдени артисти.
Пърформансите ще обогатяват културната програма на Бургас, ще бъдат част от артистичния дух на града ни в най-посещавания летен туристически сезон. Те ще дадат възможност и гостите на града да се включат и да станат част от творческия Бургас.
Творческите интерактивни предизвикателства включват: 
Поетични петолиния – Инсталация от изрисувани грамофонни плочи с колажи – детски стихове и нотни текстове. Инсталацията ще бъде ситуирана около Грамофона и ще бъде част от декора на пърформанс-пространството.
Ателие „Нов живот за грамофонните плочи“ – Създаване на нови произведения на изкуството чрез рисуване и апликиране върху повредени винилни плочи. Отворени ателиета за участие на бургазлии и гостите на града.
По стъпките на юли – Танцова хореография в нетрадиционна среда.
Приказки от грамофона – Верижно четене на приказки от любими детски книги от деца и участници на случаен принцип.
Обърни плочата – Концерт – палитра от жанрове: ФФ „Тракийче“ – фолклор, ВА „Морски бриз“ – стари градски и шлагерни песни, ВГ „ИзгревЧета“ – поп и популярни детски песни, РГ „9 Бенд“ – популярен рок.
Театър без билет – Куклен театър в изпълнение на малките актьори от ТФ „Усмивка“.

	6. Заявление 
№ 08-00- 11149/11.02.21 г. от Христина Филипова 
	Проект „Възражение на юг от Бургас“
	Проектът има за цел организирането и провеждането на пленер под надслов „Възражение на юг от Бургас“ – среща между седем творци след дългия престой в изолация по време на пандемията, четирима от които родени в Бургас. Авторите ще обърнат поглед назад във времето към Черноморието ни, такова каквото е било преди години, а именно за това ще им помогне местността Варвара, защото тя е все още от малкото места, които са запазили облика си като дива местност. Пленерът завършва с пътуване на творбите по Южното Черноморие със спирки – Бургас, Царево, Варвара.

	7. Заявление
 № 08-00- 11187/12.02.21 г. от Галина Апостолова
	Проект
 „Бележити годишнини от музикалното минало на Бургас“
	През 2020 година се навършиха няколко важни годишнини за музикалното минало на Бургас.
110 години от създаването на дружество „Родни звуци“ — Бургас, 100 години от рождението на Иван Христов, 90 години от рождението на Иван Вульпе, Лазар Гавалюгов и Стефан Лалчев, 80 години от рождението на Йордан Дафов.
Поради обективни обстоятелства (световната пандемия), тези годишнини не бяха отбелязани през миналата година. Проектът „Бележити годишнини от музикалното минало на Бургас“ предлага няколко прояви, с които да почетем годишнините: Камерен концерт с произведения от репертоара на дружество „Родни звуци“ и ансамбъл „Камерал“, изпълнен от камерен ансамбъл „Арс музика“, образователна беседа и поставяне на винилови табла пред Общината и културен център „Морско казино“ със снимки и биографии.
Камерен ансамбъл „Арс музика“ е съставен предимно от бургаски музиканти като идеен наследник на ансамбъл „Камерал“. Идеята е музиканти, свирещи на различни инструменти, да изпълняват камерни произведения, композирани за различни състави.
Проектът цели опознаването на музикалното минало на град Бургас, запознаване с дейността и приноса в историята на града ни на някои значими фигури сред бургаските музиканти. Той е насочен към разнообразна аудитория, включително младежка и детска. Чрез популярни произведения от репертоара на дружество „Родни звуци“ целим приобщаване на младежите и децата към класическата музика. Чрез участието на деца – музиканти търсим диалог с най-младата публика.

	
8. Заявление 
№ 08-00- 11191/15.02.21 г. от Дарина Шопова/Брайт Филмс ООД
	Проект
„Документален филм 
Музика в думите – стиховете на Жива Кюлджиева“

	Жива Кюлджиева е поетеса, написала много стойностни произведения, от които над 1500 текста на популярни български естрадни песни.
Родена през 1932 г. в Бургас, тя произхожда от известен и уважаван род със заслуги към България, от който род е и поета революционер Христо Ботев.
През 2016 година Жива Кюлджиева е удостоена със званието „Почетен гражданин на Бургас“.
Документалният филм проследява биографията на поетесата, свързана с най-ранните и спомени от родния град Бургас, българската естрадна музика, „Бургас и морето“, фестивала „Златен Орфей“.
Във филма ще разговаряме с големите имена на популярната музика, пели песни с текстове на Жива Кюлджиева. Във филма ще се разкаже за „Дамски литературен салон „Евгения Марс“, ще се говори с представители на БНР, на естрадния отдел на НМА „Панчо Владигеров“.
Сценарист и режисьор Петър Гайтанджиев

	9. Заявление 
№ 08-00-11196/16.02.21 г. от Атанас Иванов Пенев
	Проект
Художествена литература – стихосбирка 
	Поетичната книжка съдържа произведения, писани през различни периоди от моя живот. Те са плод на моите преживявания и отношение към заобикалящата ни действителност. Искам на всичко около мен да вдъхна живот: 
Не знам дали съм аз поет, 
но стихове пиша наред
стихове за малки и големи,
стихове за нашите и вашите проблеми,
стихове за човека в трудни времена
и за да си винаги засмян
с хубави стихове си ти
от слънцето огрян.

	10. Заявление 
№ 08-00-11198/16.02.21 г. от „Естреиа“ ЕООД
	Проект 
„От Средновековна Испания до България“
	Няма анотация

	11. Заявление 
№ 08-00-11199/16.02.21 г. от Траяна Николова
	Проект 
Класически концерт „Bella Napoli“
	Проектът „BELLA NAPOLI“ е предназначен да запознае слушателя с неаполитанската класическа народна песен, която може да се нарече едно от феномените на европейската музика.
Неаполитанската песен представлява една от точките за върхови постижения на италианската песен, която през годините се превърна в символ на музиката в Италия и света.
Проектът включва един концерт с неаполитанска класическа, камерна музика наречена още неаполитански канцонети.
Така красивата и страстна италианска музика обединява триото класически музикантки, родом от Бургас, да изпълнят на бургаската публика едни от най-големите шедьоври на песенното класическо изкуство.
В програма ще се представят както познати на широката публика произведения, така и с по-непознати неаполитански канцонети, но по нищо не отстъпващи на по-известните песни.
Специален акцент, който ще се придаде с тази музика е средиземноморската обстановка, топлота и любов към живота, типична за Италия.

	12. Заявление 
№ 08-00-11201/16.02.21 г. от Даниел Йорданов
	Проект 
„Стъклени обекти – светлина и отражения“ 
	Проектът предвижда излагането на 12 стъклени обекта – цветни стъклени витражи, изпълнени в техника „Тифани“, триизмерни и с вградени арт-стъкла (ръчно рисувани и изпечени в специална пещ).
Ще бъдат показани и 20 маслени платна, вплетени в цялостната визуална концепция, съчетавайки се с витражите, светлинната игра и отраженията.

	13. Заявление 
№ 08-00-11203/16.02.2021 г. от Фондация „Св. Пимен Зографски НХА“, София
	Проект
Лятна Академия за деца и ученици
	Фондация „Св. Пимен Зографски НХА“ е основана с идеална цел към НХА. 
Лятна Академия за деца и ученици е най-утвърденият във времето проект подкрепен от Фондацията. Насочена е към деца и ученици във възраст 6 и 15 години. Учащите творят в ателиетата на НХА и НХА Филиал Бургас. Занимават се с различни видове изобразително изкуство. Посещават музеи, галерии.

	14. Заявление 
№ 08-00- 11204/16.02.21 г. от Маргарита Стоянова
	Проект
Кратка история на модата
Създай своя модел
(Образователна и обучителна – практическа инициатива в област изкуство и култура – моден дизайн)
	В два дни , с по две групи от по 5 астрономически часа на ден, разделени в две части с кратки почивки, деца и тийнейджъри ще се запознаят с История на модата, съвременните тенденции, начина на изработка и разнообразието от материали и изобразителни техники за дизайн, цветознание, декорация и рисуване.
Партньор на проекта е РБ „Пейо Яворов“, от чийто фонд участниците ще намерят информация за история на изобразителното изкуство и моден дизайн. Децата ще имат избор от три вида Тематичен Сет и ще могат да създадат свой модел, като: текстилна обложка за книга, текстилна чанта за книги и фланелки. Всяко изделие представлява сет от основния елемент заедно с прилежащи към него – шивашки материали и принадлежности с инструкции за поетапната работа.
Сетът е с вече поставен старт, за да могат децата в кратък срок да видят резултата.
Съпътствани от стремеж към красотата, младите ще получат професионални съвети и напътствия как да подбират дрехите си умно и да се чувстват добре в тях.
Като финал и заслужен завършек на творческите дни ще се подготви и проведе представяне на изработените изделия.

	15 Заявление 
№ 08-00-11207/17.02.21 г. от Женя Гайтанджиева
	Проект 
Арт уикенд НОВАТА РЕАЛНОСТ
МЛАДИТЕ В ИСКУСТВОТО
	Арт уикенд „НОВАТА РЕАЛНОСТ“ ще даде „жива“ платформа на всички млади творци, решили да се присъединят към проекта, да превърнем един уикенд във вълшебна палитра на индивидуалното изкуство. В проекта ще се включат младежи, които участват в различни самодейни театрални школи, млади художници и поети. През всички месеци на изолация и емоционални изпитания те не са спирали да творят и да работят по свои индивидуални проекти. Специален гост ще е вентролога Димитър Иванов – Капитана, а актьорът на кокили Пламен Иванов ще пресъздаде онази приказна атмосфера на НОВАТА РЕАЛНОСТ. Ще се проведе поетичен конкурс с награден фонд на тема „Новата реалност", като на десетте най-добри стихотворения ще се даде сценична изява. Ръководител на конкурса ще е Наталия Недялкова, дългогодишен журналист, поет и преводач.
Ще дадем специално място на перформанс арт – едно ново изкуство, все още непопулярно у нас, но вдъхновение за много творци. Артистът Теодора Калчева ще пресъздаде по невероятен начин „Алиса в страната на чудесата“ в специално определен район и ще рисува на място нейния жив модел в ролята на едноименната героиня на Луис Карол. Докато трае нейният перформанс, фотографи ще имат възможност да черпят вдъхновение, а най-добрите фотографии ще бъдат изложени през втория ден на арт уикенда. Ще се заложи на визуалното изкуство – черешката на тортата във втория ден на уикенда.
Мястото е Флора Бургас, а картините от светлини ще осветят емблематичната сграда от социализма - Пантеона.
Модулите на събитието са четири – перформънс арт, стендъп спектакъл, изложба и визуално изкуство. През първия ден ще бъде пресъздаден перформънс арт с Теодора Калчева, също така ще се представят 4 мини спектакъла, музика и поезия, които ще се проведат на външна сцена. През втория ден ще бъдат излъчени и победителите в конкурсите на сцената, предвидени са и музикални изпълнения, изложба и визуално изкуство.

	16. Заявление
№ 08-00-11208/17.02.21 г. от Красимир Марчев
	Проект
Мултимедийна изложба – спектакъл „Музей на мечтите“
	„Музей на мечтите“ включва създаване на живопис/графити и представяне по нестандартен начин чрез Мултимедийна изложба и Спектакъл.
Проектът ще бъде реализиран в артистичното пространство на Студио ДРАМА – творческа база на визуалният артист Красимир Марчев в Бургас. В тематиката на стенописите ще се преплетат различни сюжети от визуалните търсения на автора в периода от 2005 до 2020 година, а зрителят ще премине през лабиринт от различни изрисувани пространства. Използваните техники ще бъдат графити, смесена техника, колаж.
В допълнение към изложбата ще бъде изградена и видео-инсталация с части от предишни визуални проекти, както и кратко визуално шоу (видео мапинг в основното помещение на Драма студио)

	17. Заявление
№ 08-00-11209/17.02.21 г. от СНЦ „Арт Форум“ – Бургас, представлявано от Христина Целова
	Проект
„Музика без граници“
	По повод 25 годишния юбилей на Народен хор „Трепетлика“ при ЦПРЛ Бургас, СНЦ „Арт форум“ тази година ще организира няколко поредни събития, концерти и спектакли, свързани с творческата дейност на хора. Първият от тях е културният проект „Музика без граници“, чрез който ще се презентират на бургаската музикална сцена млади таланти в областта на фолклорното изкуство. Първият концерт е посветен на вечната магия на песенния фолклор от Странджа и Тракия. Социалната значимост на проекта е всеки посетител на концертите да опознае себе си чрез музиката.
Проектът „Музика без граници“ предвижда звукозаписите, видеозаписите на концерта „Трепетлика и приятели“ да бъдат тиражирани в интернет- среда чрез технологиите. Това ще даде възможност за масово разпространение на музикалния продукт до всички кътчета на света. Проектът има за цел да мотивира подрастващите и бургазлии да се докоснат до чистия извор на фолклорното ни наследство.

	18. Заявление 
№ 08-00-11210/17.02.21 г. от Лора Едуард Паносян
	Проект
 „Пиано на пясъка“
Музикален видеоклип за 4 ръце и концертна промоция
	Проект на Лора Паносян за създаване на културен продукт – музикален видеоклип и концертна промоция на виртуозна творба, компилация от световноизвестни саунтраци от филми и класическа пиеса, обединени в едно цяло и виртуозно аранжирани специално за четири ръце и две изявени бургаски пианистки. Клипът е предвиден да бъде заснет на морето в Бургас и да включва кадри от знакови места в града.

	19. Заявление 
№ 08-00-11211/17.02.21 г. от Нина Атанасова Вангелова
	Проект
 „Корените на пеперудата“
	„Корените на пеперудата” е съвременен мултимедиен музикален концерт-рецитал по стихове на Нина Вангелова. Втора част на мултимедийния музикален концерт „Магическият свят на любовта”. Той ще бъде представен на открито, на сцена изградена в езерото до „Стената на приказките”, в Морската градина. Главният изпълнител е Нина Вангелова. Стиховете и музиката в него са авторски и са фокусирани към любовта, щастието и смъртта. Придружени са от мултимедия, балерина, звук и светлина, които са синхронизирани с музиката и представляват неразделна част от представлението.

	20. Заявление
 № 08-00-11212/17.02.21 г. от Силвия Методиева – председател на Сдружение в обществена полза „Камбанария“
	Проект
Лятна вокална академия „Познай гласа си“
	Проектът представлява шестдневен семинар за развиването и правилното използване на гласа. Предназначен е приоритетно за професионално ангажиращи гласа си хора като певци, лектори, актьори, презентатори, учители. Обучението е отворено и за тези, които биха искали да разширят познанията и уменията и в областта.
Максималният брой участници е 30 като всички те ще имат възможност да участват в сутрешните групови занимания и лекции. 15 от тях ще бъдат подбрани за индивидуална работа в следобедните часове, останалите могат да присъстват като зрители.
Семинарът включва теоретични лекции и практически занимания свързани със звукоизвличането и разширяване капацитета на гласа. Включени са упражнения, разгръщащи творческия музикален потенциал, както и практики с гласа, които подпомагат менталното и физическото здраве. Води се от професионални певци, както в класическия, така и в популярния певчески жанр. В проекта са включени гост артисти и лектори, родени и практикуващи в Бургас.
Лятната вокална академия завършва със заключителен концерт, отворен за широката публика, в който ще са включени както групови, така и солистични изпълнения на участниците и преподавателите.

	21. Заявление 
№ 08-00-11213/17.02.21 г. от Александра-Василка Радуловска
	Без посочено заглавие в заявлението

	Без анотация на проекта

	22. Заявление 
№ 08-00-11214/17.02.21 г. от Пенка Илиева
	Проект
 „Човекът като дом“
	Създаване на артистична инсталация чрез сътрудничество с хора от различен социален статус, различни професии и възраст. Общото между тях е, че всички са от Бургас, но някои от тях живеят извън страната. Всеки от участниците ще изработи свое произведение, което ще е свързано с преживяванията му по време на Covid 19 пандемията - как и в каква посока се е променил животът им. Техните произведения ще бъдат интегрирани от авторката в цялостната инсталация - „Човекът като дом“, в която ще участва и самата тя.
Концепцията на инсталацията в цялост изразява парадоксалното състояние на човека от последните месеци: на едновременно отделяне от света и близките, т.нар. социална дистанция, но и в същото време отварянето на човек и свързването му с другите чрез дигиталните канали за комуникация. Осъзнаването на ценността на близките, приятелите и цялата социална тъкан. 
„Човекът като дом” преминава в състоянието на човека като част от цялото. Изолация на сливането. Живот в глобалния организъм.

	23. Заявление
№ 08-00-11215/17.02.21 г. от Атанасия Петрова
	Проект 
„Нашата любов – Театърът!“
	Проектът „Нашата любов - Театърът!“ включва две български театрални пиеси, които могат да бъдат представени на широката публика в Културен дом НХК и в област Бургас.
Подбрани са стари, български пиеси, които звучат актуално и днес.
Те могат да бъдат представени пред медиците на общинските болници благотворително.

	24. Заявление
 № 08-00-11216/17.02.21 г. от Теодора Станчева
	Проект
 „Песни за земята“ – звукозапис на авторска музика и заснемане видеоклип на група „Прегърнат облак”
	Проектът предвижда звукозапис на 5 нови авторски песни на музикална група „Прегърнат облак”, заснемане на видео клип, популяризиране и представяне на албума пред публика. Официалното представяне на албума ще бъде осъществено с Концерт – Промоция в Бургас.

	25. Заявление 
№ 08-00-11217/17.02.21 г. от Сдружение в обществена полза „Сън Трайб“, представлявано от Ивайло Найденов
	Проект
Фестивал на открито „Сън Трайб“
	ФЕСТИВАЛ НА ОТКРИТО „СЪН ТРАЙБ” дава поле за изява и забавление на мислещи млади хора, които подкрепят развитието на алтернативното изкуство във всичките му форми, спомага за утвърждаването на културата и духовните ценности. Основният ни стремеж е обогатяването на музикалната сцена в региона като за целта се изготвя богата двудневна музикална програма, включваща разнообразни изпълнители. Концепцията включва две тематични вечери, като първата е посветена на алтернативни музикални групи в изпълнение на живо, както и диджеи, а втората е изцяло под знака на електронния звук. Стремежът е всяка година да се обогатява броя и стиловото разнообразие на изпълнителите, както и на дейностите в рамките на фестивала. Проектът подкрепя местните артисти, поради което във всяко издание на фестивала около 75% от изпълнителите са представители на бургаската сцена.
Идеята на настоящата кандидатура е чрез общинското финансиране трудът на участниците в събитието да бъде възмезден, както и да се даде възможност да се поканят артисти от по-висок ранг - това от своя страна безспорно ще привлече допълнителен интерес както към събитието, така и към Бургас. В същото време като цяло ще се даде възможност да привлекат и повече местни артисти - т.е. на практика търсената подкрепа ще стимулира предимно местни дейци на изкуството.

	26. Заявление 
№ 08-00-11218/17.02.21 г. от Йоанна Димитрова Арнаудова-Найденова
	Проект
Девет уникални места, които да посетите в Бургас
	Проектът е за реализация на анимация на тема ДЕВЕТ УНИКАЛНИ МЕСТА, КОИТО ДА ПОСЕТИТЕ В БУРГАС. Идеята на анимацията е да привлече вниманието не само на бургазлии, но и на български и чуждестранни туристи. Тези девет уникални места са доста разчупени и представляват интерес както за деца, така и за възрастни. Местата, които ще бъдат изобразени са както следва: 1. Акве Калиде; 2. Планетум; 3. Лугата; 4. Симбиотично; 5. Природозащитен център "Пода" на БДЗП; 6. Авиомузея; 7. Остров Света Анастасия; 8. Зоологическата градина; 9. Екопарк „Вая“.
Анимацията ще бъде разпространена в интернет пространството, както и в платформите на съответните представени институции и места. Община Бургас може да излъчва анимацията в социалните си мрежи, както и на дигиталните екрани, разположени из града. Това ще бъде една отлична съвременна, интерактивна и различна реклама за града ни.

	27. Заявление 
№ 08-00-11219/17.02.21 г. от Мария Арнаудова
	Проект „Преливане“
Иновативно-социална изложба
	Идеята на проекта „Преливане“ е насочен към 16 бургаски млади емигранти и представянето им от бургаски художници и гост артисти.
Главната цел е да се покаже по един различен начин пътят на емигранта и неговата душевност. И то в едно време, което до някъде ни затвори и не ни дава възможност да пътуваме както преди.
Първата част са структурирани интервюта чрез психодраматични похвати и обрисуват един цветен разказ. Историите ще бъдат изпратени на случен принцип до 16 различни творци. Художниците са специално селектирани, заради различните стилове, в които работят и интереса им към стартиращия проект. Разказът ще бъде изграден чисто сензитивно, чрез свободна техника, без визуален контакт с героя, обединяващ ги общ размер на картините 50/80.
Кулминацията на проекта ще е откриването на изложбата. Тя ще се състои в дворното място на изложбената галерия „Георги Баев“, под специално селектирана етно музика. Ще има възможност да се посети от гости на града провокирани от идеята на случващото се.
Денят, предвиден за откриването, е 02.08.2021 г. На тази дата за първи път ще се реализира среща между героя на интервюто и твореца. Този социален експеримент ще бъде заснет от оператор.
Впоследствие кадрите от зараждащата се идея, творческият процес на работата и първият ден на изложбата ще бъдат монтирани и излъчвани в галерия „Георги Баев, докато стои едномесечната изложба. По този начин посетителите на галерията ще се потопят по-лесно в идеята.
Целта и желания резултат на проекта е да се покаже един нов и различен образ на емигранта. Погледът да бъде насочен повече към душевността, отколкото към визията.
Желаният резултат е да се създаде един различен културен продукт, който да възбуди интерес. Да погледнем по различен начин на емиграцията и този проект да се развие и продължи във времето.

	28. Заявление
№ 08-00-11221/17.02.21 г. от Станко Димитров Киров
	Проект
Театрален спектакъл „Има ли смисъл да утепваме мечка“
	Създадената през далечната 1968 година сладкодумна история на Дядо Пънч, носи истинска магия. Тя е пълна с добрини и поуки, които провокират съзнанието за добри дела и усет за красота и човечност. Историята на Дядо Пънч ни пренася през разстоянията и времето, за да ни срещне с чудати герои, вълшебни предмети и реални ценности. В основата на пиесата лежи една откровена театралност, че се „играе" приказка, че показаното е измислица, която не се покрива с действителността. Това обаче не е просто съвременна версия на приказка и героите на автора не са ни съвременници. Те запазват своята неопределеност на приказни герои, наивното си съзнание, вярата си в истинността на онова, което правят или става с тях. Те мислят и постъпват така както изисква „играта", за да ни изненадат с някоя забележка или дума, която издава у тях едно друго, трезво и съвременно мислене.
Те ни карат да се запитаме: На кого издигаме паметници днес? Кое е по-важно - тапия или юначество? И най-вече - „Има ли смисъл да утепваме мечка?"

	29. Заявление 
№ 08-00-11222/17.02.21 г. от Кристиан Огнянов Грънчаров
	Проект
„Сърцето ми принадлежи на теб“
	Този проект е замислен в края на миналото лято, плажувайки на бургаския плаж и наблюдавайки хората и събитията там. Толкова интересно е!
Идеята дойде като представяне на Бургаския плаж като един вълшебен свят, в който могат да се случат невероятни истории. Лятото, плажът, слънцето, морето, морската градина могат да те прехвърлят в един нереален дори свят, в който любовта и щастието те завладяват независимо от всякакви препятствия, дори и комуникацията на различни езици. Това не може да се окаже бариера за главните герои, които не разбират езика на другия, но връзката е възможна, тя идва от лятото, от прекрасния плаж и най-вече от сърцето. Песента е компилация от текст на български и английски, като всеки от двамата герои говори на родния си език – единият на български, другият на английски, и всичко изречено достига до другия без необходимост от превод. Младите хора в днешно време не са ограничени от понятия като „народност“, „раса“, граници на държави, те са „деца на света“. От друга страна Бургас е място, което предлага необятна свобода, възможности за приятелства, развлечения и любов. На този плаж може да ти се случи най-хубавото - да се влюбиш. Идеята е, че Бургас принадлежи на младите хора. трябва им само да усетят морския въздух, необятния хоризонт, цветовете на морето и осъзнават, че няма невъзможни неща, че всичко е въпрос на мечти и сбъдване. Клипът ще бъде своеобразна реклама на бургаския плаж, морската градина и на по-интересните забележителности на града.
Това е послание към младите хора, че градът има нужда от тях, че тук могат да живеят, да се влюбват, да прекарват прекрасни моменти от живота си.

	30. Заявление
 № 08-00-11222/17.02.21 г. от Румен Велев
	Проект
Театрална постановка
 „Ах, Любовта“
	„Ах, Любовта!“
Чрез въображаемо пътуване във времето на няколко влюбени двойки и отношенията им в различни гранични ситуации, трупата на Младежката театрална школа, поставя любопитни въпроси пред младите хора.
Какво е любовта? – Харесване? Привличане? Секс? Болест? Лудост? Човешко или животинско състояние? Глупост, илюзия, сътворена от двама? Особен вид пиянство? Културно облекло за големите биологични истини? Как да бъдем неотразими? Има ли място за съпругата извън кухнята? Как правилно да употребяваме мъжа? Кой е лидерът в двойката? На кого му е позволено всичко? Трябва ли да се отстъпва? Има ли правила и рецепти в любовните отношения? Колко време можем без храна? А без любов? Можем ли да си я купим?
Това са част от въпросите, които задава спектакълът. Ще търсим отговорите заедно…
Хуморът и иронията, провокациите и лудориите, войните и мирът, са особено важни в нашата младежка и за кратко – старешка история.
Песните, танците, стиховете, пътуването във времето са нашите основни емоционални върхове – за да споделим вълненията съпътстващи това най-важно чудо в живота ни.
Разчитаме на участието на младата публика, за да открием зад забавата най-силното и красиво човешко чувство, без което животът ни губи смисъла си!
„Театърът може да се сравни с любовта – той иска добро настроение, здраве, сила и младост.“
Възпитанието на чувствата се извършва най-добре с изкуствата!

	31. Заявление 
№ 08-00-11224/17.02.21 г. от Артьом Анатолиевич Глущук
	Проект „Съвременните предизвикателства в междукултурното общество“
	Целта на проекта е да съпоставим различните възможности за комуникация в епохата на все по-бързо развиващите се технологии и дигитализация.
Основният инструмент на форума ще бъдат преки дискусии между двама души, всеки от които ще бъде специалист в своята сфера на работа. Това което ще ги различава е периодът на лична активост.
Видовете изкуства, които ще дискутираме са: 
· Фотография 
· Литература 
· Изобразително изкуство 
· Кино и YouTube 
· Музика
Докато протича всеки модул, ще бъдат изложени аудио, визуални, технически, художествени и експозиционни материали.
Публиката ще може да вземе отношение, заявявайки своята позиция чрез гласуване.

	32. Заявление 
№ 08-00-11225/17.02.21 г. от Захари Чернев
	Проект 
Видеоклип „Писмо от рая“
	Песента „Писмо от Рая“ е създадена преди около четири години. Дебют – БНР-Бургас („Гларуси и шамандури“), Пристанище Бургас и многократно в Клуба на моряците, от автора и моряци бардове, заедно с много песни за морето, изпяти от незабравимия Пламен Ставрев.
Във видеоклипа се разказва за най-големия бургаски бард, любимец на публиката, незабравимия Пламен Ставрев. Видеоклипът се заснема в култови места в Бургас — КЦ „Морско казино, Пристанище, Часовника, Летния театър, реновираната сграда на НХК, за да бъде като реклама и за нашия град Бургас, с което ще спомогне за културата и туризма.
Смисъл, значение и ползи от видеото: 
1. Възпоменателно.
Да си спомним за най-големия бургаски бард, достоен за подражание на младото поколение. 
2. Музикално учебно.
Интересът към творчеството му и рационалните, понякога философски текстове (не само от няколко фрази) биха помогнали на младите творци в създаването на смислени и подобни текстове. 
3. Бизнес, търговска марка.
Заснемането на видеото на култови места в Бургас – КЦ „Морско казино“, Пристанище, Часовника, Летния театър, реновираната сграда на Културен дом НХК, ще засили интереса към културни проекти и туризма в Бургас. 
4. Човешко, хуманитарно.
Посланието на песента „Писмо от Рая“ ни кара да бъдем по-добри. Морето и Пламен имагинерно ни го казват...
Така завършва песента с думите: „Бъдете по-добри, по-добри, по­добри!“.

	33. Заявление 
№ 08-00-11226/17.02.21 г. от Димитър Антонов
	Проект
 „53 секунди“
	Проектът се състои в експериментално изрисуване на асансьорно пространство, по време на пътуване. Целта е опит на пресъздаване на времето като самостоятелна единица, която ни заобикаля без да я виждаме директно или илюстративно.
Проектът ще се реализира чрез художествени техники комбинирани с движения, наподобяващи танц. Като желанието е да бъде непринудено и отразяващо чувството на момента.
Пресичането на мислите като „хрумки“ по пътя на горе или надолу, ще бъдат  изобразени с точки, които ще бъдат развити от гост артисти. За задача е да не се разказва историята, сюжет или друго, а да се наблегне на суровия вид на никога повтарящия се момент.
По време на процеса, ще има възможност да бъде поканен случаен човек, който с присъствието си би обогатил емоционалния пулс на творбата.
Процесът ще бъде заснет и под звуците на музикално оформление, специално селектирано за идеята.
Цел на проекта е лично изразяване провокирано от експерименталния начин и нестандартното пространство.
Очаквани резултати задвижване на последващи подобни проекти с различни концепции и цели Вкарване на изкуството в място за всеки, но и затворено във вътрешността и сърцето на блока.

	34. Заявление
№ 08-00-11227/17.02.21 г. от Диана Радославова – секретар на НЧ „Асен Златаров 1940“
	Проект
 „Заплетени чудеса“
	Проектът ЗАПЛЕТЕНИ ЧУДЕСА е свързан с идеята за синергията между образование и култура. Образованието по изкуствата, ранното откриване и насърчаване на способностите, творческото развитие и изразяване в различни области е с доказана полза за реализацията на човека в обществото. Идеята е срещу направен абонамент в библиотеката на читалището, подрастващите да имат възможност да се докоснат до колкото може повече вдъхновяващи личности от различни сфери на живота и изкуството.
В рамките на 3 месеца /периода на лятна ваканция/ в читалището ще се проведат 10 творчески ателиета с игрови характер в областите: танц, театър, екология, музика, литература, занаяти, науки, изобразително изкуство, фотография, кулинария. Теренът пред читалището ще се превърна в открита читалня, занималия за дейностите по проекта. Ателиетата ще бъдат водени от млади и изтъкнати бургаски творци, осъществяващи дейността си като свободни професии в областта на културата и изкуството. Всяко ателие ще произведе кратък творчески продукт, с участието на децата - научени песни и танци, изработени картини, кукли и сувенири, създадени кратки пиеси и др. Резултатите от летните занимания ще бъдат представени в последните за сезона занимания на всяко ателие, под формата на малка продукция, изложба и арт инсталация.
Сцена за реализиране на проекта е пространството пред сградата на НЧ „Асен Златаров 1940“, което се намира на емблематична за Бургас улица - „Александровска“. За целите на проекта то ще бъде трансформирано в удобна и уютна зона, хармонично вписана в градската среда. Предвид уникалната възможност за интегриране на гражданите и туристите на града с проекта ще работим за обособяването на зоната като сезонна културно-туристическа атракция. С проекта се дава възможност за организирана и качествена активност през целия делничен ден, като всеки може да се включи според индивидуалните си нужди чрез мотивиран избор.
В проекта ЗАПЛЕТЕНИ ЧУДЕСА се поставя акцент върху теми и дейности актуални и близки, както до характера и психологията на българина, така и до съвременното европейското и световното самосъзнание. Те са с културно-естетически, образователен, развлекателен, изследователски характер от сферата на изкуството, образованието, спорта, туризма, екологията и др. сфери.
В месеците на активност по проекта младите хора ще бъдат не просто участници, а творци, актьори и съзидатели. По този начин децата се обучават на лидерство, на дисциплина, на умение да се създава творчески продукт и ако не станат бъдещи професионалисти в областта на изкуствата, то ще имат възможност да се реализират във всички области на живота с получените лични качества. Те ще бъдат бъдещите образовани зрители и потребители на културни продукти, любители на изкуството.

	35. Заявление 
№ 08-00-11228/17.02.21 г. от Илиян Дянков Дянков
	Проект 
„Различни светове“
	Музикален спектакъл с нотки хумор за развитието на музикалната култура и ценности на три поколения в нашето общество.
Проектът обхваща концертна дейност и е включен програмата на остров „Света Анастасия" и сцена „БулевАрт“ с цел разнообразяване и обогатяване музикалния и културен афиш на Бургас.
Ще бъдат включени авторски песни и инструментали, поднесени на бургаската публика и туристите от млади певци и артисти, техните преподаватели и композиторите на песни.

	36. Заявление
№ 08-00-11229/17.02.21 г. от Българска благотворителна фондация „Международен арт съюз – творческо единство на различни амплоа (МАСТЕРА)“
	Проект „Международен театрален фестивал „Театр фест“ 2021
	ББФ „МАСТЕРА“ (Международен Арт Съюз – Творческо Единство на Различни Амплоа), съвместно с Омски регионален обществен благотворителен фонд „КУЛЬТУРА СИБИРИ“ (Русия) с подкрепа на „РОССЪТРУДНИЧЕСТВО“ – България излизат със съвместна инициатива за провеждане на Международен фестивал – конкурс „ТЕАТР ФЕСТ“ – 2021 в град Бургас.
Инициатива е одобрена от местни администрации и различни театрални колективи от Руска Федерация, Беларус, Полша, Словения, Молдова, Израел и Германия, като те са изразили готовност да участват в този фестивал.
Бургас има дълбоки исторически традиции в областта на културата и успешно продължава своето развитие в тази насока, ставайки привлекателен културен център на Европа. Проектът цели да даде принос в потвърждението на тази висока позиция с организирането на международен празник на театрите на територията на Бургас.
Фестивал – конкурсът „ТЕАТР ФЕСТ“ – 2021 г. ще се проведе в два етапа: в периода 01 – 15 юли 2021 год. и от 07 - 14 август 2021 год. 
Разработена е необходимата документация по провеждането на фестивала: положение, регламент, заявка за участие, логото на фестивала, имам подробен финансов план, оригинал – макети на необходимата рекламна продукция, медиен план, плана за провеждане на конкурсната програма.



